Il-gvern tal-Awstrija mmexxi mill-konservattivi ħabbar dil-pjan tiegħu li jagħmel il-vaċċini tal-Covid-19 obbligatorji, u qal li dan se japplika għal dawk ta' 14-il sena u 'l fuq, u dawk li jiddeċiedu li ma jitlaqqmux se jaffaċċjaw multi sa 3,600 ewro kull tliet xhur. Madwar 68% tal-popolazzjoni tal-Awstrija hija kompletament imlaqqma kontra l-Covid-19, li hi waħda mill-inqas rati ta' tilqim fl-Ewropa. Ħafna Awstrijaċi huma xettiċi dwar il-vaċċini, fehma mħeġġa mit-tielet l-akbar partit fil-parlament. Hekk kif l-infezzjonijiet stabbilixxew rekords tliet ġimgħat ilu, il-gvern ħabbar ir-raba' lockdown nazzjonali u qal li se jagħmel it-tilqim obbligatorju għal kulħadd, l-ewwel pajjiż tal-Unjoni Ewropea li jagħmel dan. "Ma rridux nikkastigaw nies li mhumiex imlaqqma. Irridu nirbħuhom u nikkonvinċuhom biex jitlaqqmu," qalet il-Ministru għall-affarijiet kostituzzjonali, Karoline Edtstadler, f'konferenza tal-aħbarijiet mal-Ministru tas-Saħħa Wolfgang Mueckstein. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo